**Ügy típusa:** magánfőzésre vonatkozó szabályok

**Jogszabály:** a jövedéki adóról szóló 2016. évi LXVIII. törvény 3.§ (3) bekezdés 19. és 20.pont, 143.§

**Fontos tudnivalók:**

|  |
| --- |
| Magánfőző:  Az a 18. életévét betöltött gyümölcstermesztő személy, aki tulajdonában álló gyümölccsel, gyümölcsből származó alapanyaggal és párlat készítésére alkalmas, tulajdonában álló desztillálóberendezéssel rendelkezik |

Bejelentési kötelezettség:

A magánfőző lakóhelyén vagy gyümölcsöse helyén használható, legfeljebb 100 liter űrtartalmú desztillálóberendezés feletti tulajdonszerzést, valamint a már bejelentett adatokban bekövetkezett változást az azt követő 15 napon belül köteles bejelenteni a lakóhelye szerinti önkormányzatnál a megfelelő formanyomtatványon.

Párlat adójegy beszerzése:

**Csak az önkormányzati adóhatóságnál regisztrált magánfőző jogosult párlat adójegy beszerzésére a Nemzeti Adó- és Vámhivatal megyei/fővárosi adó- és vámigazgatóságánál. Az adott évben az első párlat előállítása előtt legalább 5 db 700 Ft értékű párlat adójegyet kötelező igényelni, de maximum 86 db párlat adójegy igényelhető.**

**A párlat adójegy igényléséhez formanyomtatvány beszerezhető a NAV megyei/fővárosi adó- és vámigazgatóságánál, vagy letölthető a NAV honlapjáról. A kitöltött igénylés írásban személyesen, postai úton vagy elektronikus úton az ügyfélkapun keresztül adható be a NAV-hoz.**

**Az előzőek szerint igényelt párlat adójegyet kizárólag a párlat adójegy ellenértékének megfizetését követően lehet átvenni.**

A magánfőző köteles megőrizni és hatósági ellenőrzéskor bemutatni a desztillálóberendezés feletti tulajdonszerzést igazoló iratot.

Formanyomtatványok megtalálhatók a <http://www.vecses.hu/polgarmesteri-hivatal/adoosztaly> oldalon az adóosztály formanyomtatványai között.

**Ügyintézés helye:** Polgármesteri Hivatal Adó Osztály földszint 2. szoba

**Ügyintéző neve, elérhetőségei:** Varasdi Anikó

tel.: 352-000, fax: 555-269, ado@vecses.hu